ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ от Митко Кунчев

Общински съветник от групата ПП-ДБ

**Относно**: осигуряването на площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци и опасни отпадъци в Община Русе.

Уважаеми господин Милков,

Съгласно Закона за управление на отпадъците, чл. 19. (3) т. 11: *Кметът на общината отговаря за осигуряването на площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други във всички населени места с население, по-голямо от 10 000 жители на територията на общината, и при необходимост в други населени места.* За тези площадки трябва да се осигури информация на обществеността чрез интернет страницата на общината, както и по друг подходящ начин.

Предвид важността на проблема със събирането на битовите отпадъци на територията на община Русе, моля, на основание чл. 33 (1) т. 4. от Закона за местното самоуправление и местната администрация, да отговорите на следните въпроси:

1. **Къде се намира/намират площадката/площадките за безвъзмездно предаване на едрогабаритни отпадъци в община Русе?**
2. **Къде е публикувана информацията за тази/тези площадка/площадки?**

Моля, отговорът Ви да бъде в писмен вид.

10.12.2024 г. С уважение:

Митко Кунчев